CELEX: 32009D0830
Language: mt
Date: 2009-11-11 00:00:00
Title: 2009/830/KE: Deċiżjoni tal-Kummissjoni tal- 11 ta’ Novembru 2009 li temenda l-Anness tad-Deċiżjoni 2007/453/KE fir-rigward tal-istatus tal-BSE taċ-Ċilì, il-Kolombja u l-Ġappun (notifikata bid-dokument numru C(2009) 8590) (Test b’relevanza għaż-ŻEE)

12.11.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 295/11
            
         DEĊIŻJONI TAL-KUMMISSJONI
   tal-11 ta’ Novembru 2009
   li temenda l-Anness tad-Deċiżjoni 2007/453/KE fir-rigward tal-istatus tal-BSE taċ-Ċilì, il-Kolombja u l-Ġappun
   (notifikata bid-dokument numru C(2009) 8590)
   (Test b’relevanza għaż-ŻEE)
   (2009/830/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament (KE) Nru 999/2001 tal-Parlament Ewropew u tal-Kunsill tat-22 ta’ Mejju 2001 li jistabbilixxi regoli għall-prevenzjoni, kontroll u eradikazzjoni ta’ ċertu enċefalopatija sponġiformi li tinxtered (1), u b’mod partikolari t-tielet subparagrafu tal-Artikolu 5(2) tiegħu,
   Billi:
   
               (1)
            
            
               Ir-Regolament (KE) Nru 999/2001 li jistabbilixxi regoli għall-prevenzjoni, il-kontroll u l-eradikazzjoni ta’ enċefalopatiji sponġiformi li jinxterdu (TSEs) fl-annimali. Għal dan l-għan, l-istatus tal-enċefalopatija sponġiformi bovina (BSE) ta’ Stat Membru jew ta’ pajjiżi terzi jew reġjuni tagħhom (“pajjiżi jew reġjuni”) għandu jiġi ddeterminat permezz ta’ klassifikazzjoni f’waħda minn tliet kategoriji skont ir-riskju tal-BSE involut, jiġifieri riskju ta’ BSE negliġibbli, riskju ta’ BSE kkontrollat u riskju ta’ BSE mhux determinat.
            
         
               (2)
            
            
               L-Anness tad-Deċiżjoni tal-Kummissjoni 2007/453/KE tad-29 ta’ Ġunju 2007 li tistabbilixxi l-istatus tal-BSE ta’ Stati Membri jew pajjiżi terzi jew reġjuni tagħhom skont ir-riskju tal-BSE (2) telenka l-pajjiżi jew ir-reġjuni skont l-istatus ta’ riskju ta’ BSE tagħhom.
            
         
               (3)
            
            
               L-Organizzazzjoni Dinjija għas-Saħħa tal-Annimali (OIE) għandha rwol ewlieni fil-kategorizzazzjoni ta’ pajjiżi jew reġjuni skont ir-riskju tagħhom tal-BSE. Il-lista fl-Anness tad-Deċiżjoni 2007/453/KE tikkunsidra r-Riżoluzzjoni Nru XXI - Ir-Rikonoxximent tal-Istatus tal-Enċefalopatija Sponġiformi Bovina tal-Membri - adottata mill-OIE f’Mejju 2008 fir-rigward tal-istatus tal-BSE tal-Istati Membri u l-pajjiżi terzi.
            
         
               (4)
            
            
               Id-Deċiżjoni 2007/453/KE bħalissa telenka l-Finlandja u l-Iżvezja bħala pajjiżi li għandhom riskju negliġibbli ta’ BSE u l-Istati Membri l-oħra kollha bħala pajjiżi li għandhom riskju kkontrollat ta’ BSE. Din telenka wkoll l-istatus tal-BSE ta’ pajjiżi terzi. F’Mejju 2009, l-OIE adottat ir-Riżoluzzjoni Nru XXII - Ir-Rikonoxximent tal-Istatus ta’ Riskju tal-Enċefalopatija Sponġiformi Bovina tal-Membri. Dik ir-Riżoluzzjoni rrikonoxxiet liċ-Ċilì bħala pajjiż li għandu riskju negliġibbli ta’ BSE u l-Kolombja u l-Ġappun bħala pajjiżi li għandhom riskju kkontrollat ta’ BSE. Il-lista fid-Deċiżjoni 2007/453/KE għandha għaldaqstant tiġi emendata sabiex issir konformi ma’ dik ir-Riżoluzzjoni fir-rigward ta’ dawk il-pajjiżi terzi. Madankollu, sakemm ikun hemm konklużjoni finali tal-OIE dwar l-istatus ta’ riskju tal-BSE tal-Istati Membri kollha u b’kunsiderazzjoni tal-miżuri armonizzati stretti ta’ protezzjoni mill-BSE applikati fil-Komunità, fil-preżent ma għandhom isiru l-ebda bidliet fir-rigward tal-istatus tal-BSE rikonoxxut tal-Istati Membri.
            
         
               (5)
            
            
               Id-Deċiżjoni 2007/453/KE għandha għalhekk tiġi emendata skont dan.
            
         
               (6)
            
            
               Il-miżuri stipulati f’din id-Deċiżjoni huma konformi mal-opinjoni tal-Kumitat Permanenti dwar il-Katina Alimentari u s-Saħħa tal-Annimali,
            
         ADOTTAT DIN ID-DEĊIŻJONI:
   Artikolu 1
   L-Anness tad-Deċiżjoni 2007/453/KE huwa mibdul bit-test fl-Anness ta’ din id-Deċiżjoni.
   Artikolu 2
   Din id-Deċiżjoni hija indirizzata lill-Istati Membri.
   
      Magħmul fi Brussell, il-11 ta’ Novembru 2009.
      
         
            Għall-Kummissjoni
         
         Androulla VASSILIOU
         
            Membru tal-Kummissjoni
         
      
   
   
      (1)  ĠU L 147, 31.5.2001, p. 1.
   
      (2)  ĠU L 172, 30.6.2007, p. 84.
   
      ANNESS
      
         
            ‘LISTA TA’ PAJJIŻI JEW REĠJUNI
         
         
            A.   Pajjiżi jew reġjuni b’riskju negliġibbli ta’ BSE
         
         
            Stati Membri
         
         
                     —
                  
                  
                     Il-Finlandja
                  
               
                     —
                  
                  
                     L-Iżvezja
                  
               
            Pajjiżi tal-EFTA
         
         
                     —
                  
                  
                     L-Iżlanda
                  
               
                     —
                  
                  
                     In-Norveġja
                  
               
            Pajjiżi terzi
         
         
                     —
                  
                  
                     L-Arġentina
                  
               
                     —
                  
                  
                     L-Awstralja
                  
               
                     —
                  
                  
                     Iċ-Ċilì
                  
               
                     —
                  
                  
                     New Zealand
                  
               
                     —
                  
                  
                     Il-Paragwaj
                  
               
                     —
                  
                  
                     Singapor
                  
               
                     —
                  
                  
                     L-Urugwaj
                  
               
            B.   Pajjiżi jew reġjuni b’riskju kkontrollat ta’ BSE
         
         
            Stati Membri
         
         
                     —
                  
                  
                     Il-Belġju, il-Bulgarija, ir-Repubblika Ċeka, id-Danimarka, il-Ġermanja, l-Estonja, l-Irlanda, il-Greċja, Spanja, Franza, l-Italja, Ċipru, il-Latvja, il-Litwanja, il-Lussemburgu, l-Ungerija, Malta, l-Olanda, l-Awstrija, il-Polonja, il-Portugall, ir-Rumanija, is-Slovenja, is-Slovakkja, ir-Renju Unit
                  
               
            Pajjiżi tal-EFTA
         
         
                     —
                  
                  
                     Il-Liechtenstein
                  
               
                     —
                  
                  
                     L-Iżvizzera
                  
               
            Pajjiżi terzi
         
         
                     —
                  
                  
                     Il-Brażil
                  
               
                     —
                  
                  
                     Il-Kanada
                  
               
                     —
                  
                  
                     Il-Kolombja
                  
               
                     —
                  
                  
                     Il-Ġappun
                  
               
                     —
                  
                  
                     Il-Messiku
                  
               
                     —
                  
                  
                     It-Tajwan
                  
               
                     —
                  
                  
                     L-Istati Uniti
                  
               
            C.   Pajjiżi jew reġjuni b’riskju mhux determinat ta’ BSE
         
         
                     —
                  
                  
                     Il-pajjiżi jew reġjuni li mhumiex elenkati fil-punti A jew B ta’ dan l-Anness.’